ધોરણ-૯નો અભ્યાસક્રમ ૨૦૧૧માં બદલાયો હતો જેના લીધે હવે ધોરણ-૯નો અભ્યાસક્રમ બદલવામાં આવ્યો છે. વિષય નિષ્ણાતો દ્વારા ધોરણ-૯નો નવાે અભ્યાસક્રમ તૈયાર કરી લેવામાં આવ્યો છે. જ્યારે ધોરણ-૧૧ સામાન્ય પ્રવાહ એટલે કે કોમર્સ અને આર્ટસના પુસ્તકો પણ કેટલાક વર્ષોથી બદલાયા ન હોવાના લીધે તે પુસ્તકો પણ બદલવાની કવાયત હાથ ધરવામાં આવી હતી. ધોરણ-૧૧ સામાન્ય પ્રવાહનો પણ નવો અભ્યાસક્રમ તૈયાર કરી દેવાયો છે. નવા પુસ્તકોમાં લગભગ ૫૦ ટકા જેટલો અભ્યાસક્રમ બદલી દેવામાં આવ્યો છે. જોકે ગણિત, સંસ્કૃત અને કોમ્પ્યૂટરના પુસ્તકોમાં કોઈ ફેરફાર થશે નહીં તેમ સૂત્રોએ જણાવ્યું હતું.